google/wiki40b huggingface dataset:
नारायण दामोदर सावरकर

नारायण दामोदर सावरकर (२५ मई, १८८८- १९ अक्टूबर, १९४९) प्रसिद्ध स्वतंत्रता सेनानी वीर सावरकर के छोटे भाई थे। इनका जन्म २५ मई, १८८८ को हुआ था। ये व्यवसाय से दंत-चिकित्सक थे। इन्होंने अपने दोनों बड़े भ्राताओं को जेल से छुड़ाने के लिए अथक प्रयास किए। ये नासिक में क्रांतिकारी गतिविधियों में भी सक्रिय रहे। इन्होंने स्वामी श्रद्धानंद की स्मृति में श्रद्धानंद साप्ताहिक का तीन वर्षों तक प्रकाशन किया। स्वामी श्रद्धानंद जी की हत्या अब्दुल रशीद नामक एक मुस्लिम ने कर दी थी।
ये बंबई की हिन्दू महासभा के सक्रिय व वरिष्ठ कार्यकर्ता रहे, तथा बाद में कुछ वर्षों के लिए अध्यक्ष भी रहे। मुंबई में राष्ट्रीय स्वयंसेवक संघ की प्रथम शाखा इन्हीं के दवाखाने में आरंभ हुई थी। गांधी हत्याकाण्ड से इन्हें गहरा मानसिक व शारिरिक आघात पहुंचा। इससे ये उबर नहीं पाए और अन्ततः १९ अक्टूबर, १९४९ को इन्होंने पार्थिव शरीर छोड़ दिया।
संगणक वास्तुकला

संगणक वास्तुकला (computer architecture) संगणक अभियान्त्रिकी की एक शाखा है जिसमें वह नियम व विधियाँ समझी जाती हैं जिनसे संगणक प्रणालियों की कार्यक्षमता, संगठन और निर्माण प्रक्रियाएँ निर्धारित की जाती हों। इसमें संगणकों में प्रयोग होने वाले निर्देश समूह (instruction set), तर्क डिज़ाइन (logic design) और सूक्ष्मवास्तु डिज़ाइन (microarchitecture design) सम्मिलित हैं।
क्लासिक-रेमिंगटन

विकास

रेमिंगटन लेखन विधि का विकास "शिव शंकर गुप्ता", जो लेखन के क्षेत्र में कार्यरत थे, किया है। रोज नये लेखों को संजाल पर डालने की जरूरत और कृतिदेव फोन्ट जैसे यूनीकोड लेखन प्रणाली की अनुपलब्धता के चलते शिव शंकर गुप्ता ने इस विधि का विकास किया।

प्रयोग करने की विधि

नई विधि होने के बावजूद जिनका हाथ कृतिदेव के हिसाब से चलता है वो इसका प्रयोग बिना किसी समस्या के कर सकते हैं। वस्तुतः ये विधि उन्हीं के लिये है जो कृतिदेव में कार्य करते रहते है।

कृतिदेव और क्लासिक रेमिंगटन में अंतर

१- कृतिदेव फोन्ट का प्रयोग केवल Wordpad, Microsoft Word या उसी के जैसे अनुप्रयोगों में हो सकता है पर Classic-remington का प्रयोग हर जगह किया जा सकता है।
२- कृतिदेव में लिखे लेख को नकल कर संजाल पर नहीं डाला जा सकता पर Classic-remington के साथ ऐसा नहीं है।
३- कृतिदेव का प्रयोग कुछ ही अनुप्रयोगों में किया जा सकता है पर Classic-remington के साथ ऐसा नहीं है। इसका प्रयोग क्षेत्र बहुत विस्त्रित है।

कोड का प्रयोग

१-अपनी सुविधानुसार किसी भी नाम की एक खाली '.mim' फाईल में कोड की नकल करके उसे सुरक्षित कर दें।
२-इसके बाद सुरक्षित की गई फाईल को /usr/share/m17n में डाल दे।
३-'ibus' को बंद करके पुनः शुरू करें।
४-'ibus preference' में जाकर 'input method' पर जायें।
५- भाषा सूची के हिन्दी भाग से 'classicremington' का चयन करें।
एलियन (फ़िल्म)

एलियन (१९७९) की साइंस फिक्शन हॉरर फिल्म है, जिसका निर्देशन रिडले स्कॉट ने किया और डैन ओ'बैनन ने लिखी है। ओ'बैनन और रोनाल्ड शुसेट की एक कहानी के आधार पर, यह फिल्म बनाई गयी है।
मरातुल मसनवी / काजी तलम्मुज़ हुसैन

मरातुल मसनवी फ़ारसी भाषा में लिखा काजी तलम्मुज़ हुसैन का एक ग्रंथ है।
अभिमन्यु अनत

परिचय

अभिमन्यु का मूल भारत की ही मिट्टी है। इनके पूर्वज अन्य भारतीयों के साथ अंग्रेज़ों द्वारा वहाँ गन्ने की खेती में श्रम करने के लिए लाये गए थे। मज़दूरों के रूप में गये भारतीय अंतत: वहीं पर बस गए। मॉरीशस काल-क्रम से अंग्रज़ों के शासन से मुक्त हुआ। भारतीय जो श्रमिक बनकर वहाँ गए थे, उनकी दूसरी-तीसरी पीढ़ियाँ पढ़ी-लिखी और सम्पन्न हैं। उनका जीवन स्तर बहुत ऊँचा है। अभिमन्यु की भारतीय पृष्ठभूमि ने उन्हें हिन्दी की सेवा के लिए उत्साहित किया और उन्होंने अपने पूर्वजों की मातृभूमि का ऋण अच्छी तरह से चुकाया। वे मॉरीशस के कथा-शिल्पी हैं, किन्तु उन्होने हिन्दी कविता को एक नया आयाम दिया है। उनकी कविताओं का भारत के हिन्दी साहित्य में भी महत्त्वपूर्ण स्थान प्राप्त है।

सम्मान

अभिमन्यु अनत को अनेक पुरस्कारों से सम्मानित किया गया जैसे साहित्य अकादमी, सोवियत लैंड नेहरु पुरस्कार, मैथिलीशरण गुप्त सम्मान, यशपाल पुरस्कार, जनसंस्कृति सम्मान, उत्तर प्रदेश हिन्दी संस्थान पुरस्कार आदि।
गृहोपयोगी सामान

वे यांत्रिक/वैद्युत उपकरण जो कोई न कोई घरेलू कार्य करते हैं, गृहोपयोगी सामान (Home appliances) कहलाते है। उदाहरण के लिये गैस चूल्हा, निर्वात कूकर, फ्रिज, सिलाई मशीन आदि।
क्रांतिक बिन्दु

ऊष्मागतिकी में क्रान्तिक बिन्दु (critical point) या कांतिक अवस्था (critical state), प्रावस्था-साम्य वक्र (phase equilibrium curve) का अन्तिम बिन्दु होता है।
जार्डन का भूगोल

जोर्डन में अर्थशास्त्र और भूमि उपयोग

जॉर्डन, पानी, तेल और अन्य प्राकृतिक संसाधनों की कमी के कारण मध्य पूर्व एशिया में सबसे छोटी अर्थव्यवस्थाओं में से एक है। नतीजतन, देश में उच्च बेरोज़गारी, गरीबी और मुद्रास्फीति है इन समस्याओं के बावजूद, जॉर्डन में कई प्रमुख उद्योग हैं जिनमें कपड़े निर्माण, उर्वरक, पोटाश, फॉस्फेट खनन, फार्मास्यूटिकल्स, पेट्रोलियम रिफाइनिंग, सीमेंट बनाने, अकार्बनिक रसायन, अन्य प्रकाश निर्माण और पर्यटन शामिल हैं। कृषि भी देश की अर्थव्यवस्था में एक छोटी भूमिका निभाती है और उस उद्योग के मुख्य उत्पाद खट्टे, टमाटर, खीरे, जैतून, स्ट्रॉबेरी, पत्थर के फल, भेड़, मुर्गी और डेयरी हैं।

भूगोल और जोर्डन का मौसम

जॉर्डन मध्य पूर्व में सऊदी अरब के उत्तर-पश्चिम और इस्राइल के पूर्व में (मानचित्र) स्थित है। देश लगभग अकाबा की खाड़ी के एक छोटे से क्षेत्र को छोड़कर भूमिगत है जहां इसका एकमात्र बंदरगाह शहर, अल'काबाह स्थित है। जॉर्डन की स्थलाकृति में मुख्य रूप से रेगिस्तान पठार का होता है लेकिन पश्चिम में एक हाइलैंड क्षेत्र होता है और मरूस्थल क्षेत्र मुख्य रूप से गर्म रहता है।

संसाधन और भूमि उपयोग

प्राकृतिक संसाधन: फॉस्फेट, पोटाश, तेल शीले
भूमि उपयोग:
योग्य भूमि: 2.41%
स्थाई फसल: 0.97%
अन्य: 96.62% (2012)
सिंचित भूमि: 788.6 किमी² (2004)
कुल अक्षय जल संसाधन: 0.94 किमी³ (2011)
शुध्द पानी (घरेलू/औद्योगिक/कृषि)::
कुल: 0.94 km³/yr (31%/4%/65%)
प्रति व्यक्ति: 166 मी³/yr (2005)
फील्ड्स पदक

पुरस्कार की शर्तें

फील्ड मेडल को अक्सर "गणित का नोबेल पुरस्कार" के रूप में वर्णित किया जाता है और लंबे समय से गणित के क्षेत्र में सबसे प्रतिष्ठित पुरस्कार माना जाता है। नोबेल पुरस्कार के विपरीत, फील्ड मेडल हर चार साल में दिया जाता है। फील्ड मेडल प्राप्त करने की एक आयु सीमा भी है: जिस वर्ष पदक दिया जाना है उसी वर्ष के 1 जनवरी को प्राप्तकर्ता की आयु 40 वर्ष से कम होनी चाहिए। यह अर्थशास्त्र के लिये दिये जाने वाले क्लार्क पदक पर लागू प्रतिबंधों के समान ही है। अंडर-40 नियम फ़ील्ड्स की इच्छा पर आधारित है कि "जबकि किए गए कार्य को पहले ही मान्यता मिल चुकी है, अब प्राप्तकर्ता को भविष्य में और उपलब्धि प्राप्त करने के लिए प्रोत्साहित किया जा सके और दूसरों को नए प्रयासों के लिए एक प्रोत्साहित किया जा सके।" इसके अलावा, एक व्यक्ति को केवल एक फील्ड पदक से सम्मानित किया जा सकता है; विजेताओं को भविष्य में पदक से सम्मानित नहीं किया जा सकता है। यह नोबेल पुरस्कार के विपरीत है, जिसमें एक व्यक्ति या एक इकाई को एक से अधिक बार दिया जा सकता है, चाहे एक ही श्रेणी में (जॉन बर्दीन और फ्रेडरिक सेंगर), या विभिन्न श्रेणियों में (मैरी क्यूरी और लिनस पाउलिङ्) हो।
मौद्रिक पुरस्कार, 2014 के नोबेल पुरस्कार में प्रत्येक को दिये गये 8,000,000 स्वीडिश क्रोना (लगभग 1,400,000 कनाडाई डॉलर) से बहुत कम है। गणित के अन्य प्रमुख पुरस्कार, जैसे कि एबल पुरस्कार और चेर्न पदक, फ़ील्ड पदक की तुलना में बड़े मौद्रिक पुरस्कार हैं।

महिला प्राप्तकर्ता

मरियम मिर्ज़ाख़ानी
ऑस्ट्रेलिया क्रिकेट टीम का आयरलैंड दौरा

वनडे सीरीज

साल 2007 से अब तक 5 मैचों की 5 (उसमें विश्व कप, ट्रॉफी, इतर) सीरीज हुई हैं। उसमें आयरलैंड ने 0 सीरीज और 0 आईसीसी टूर्नामेंट जीते हैं।
रासायनिक विशल्कन

रासायनिक विशल्कन (chemical peeling) एक तकनीक है जिससे त्वचा के रंग-रूप को बेहतर बनाया जाता है। इसका उपयोग प्रायः चेहरे की त्वचा को सुन्दर बनाने में किया जाता है। इसके लिये प्रायः एक रासायनिक विलयन का उपयोग किया जाता है जो मृत त्वचा को हटाने में मदद करती है। इसके उपरान्त विकसित नयी त्वचा पहले से अधिक चिकनी होती है।

ग्लाईकोलिक एसिड

आजकल बाज़ार में कई तरह के रासायनिक पील उपलब्ध हैं, इनमे से ग्लाईकोलिक एसिड पील सबसे काम हानिकारक एवं सबसे ज्यादा लोकप्रिय हैं। इसका मुख्य कारण हैं ग्लाईकोलिक एसिड का प्राकृतिक होना हैं। यह मुख्यत गन्ने में पाया जाता हैं एवं यह अल्फा हाइड्रोक्सी एसिड समूह का प्रतिनिधित्व करता हैं। ग्लाईकोलिक एसिड सेब के मास्क में भी पाया जाता है। यह अल्फा हाइड्रोक्सी एसिड समूह का प्रमुख अव्यय हैं।

उपयोग

ग्लाईकोलिक एसिड पील का सौंदर्य प्रसाधन में बहुत अधिक उपयोग किया जाता हैं। यह त्वचा के ऊपरी सतह में जमी धुल एवं गंदगी को साफ़ करता हैं। प्राकृतिक तत्वों से बने होने के कारण इसकी लोकप्रियता काफी अधिक हैं। हालांकि अब कृतिम् तौर पर भी इनका निर्माण होने लगा हैं। ग्लाईकोलिक एसिड का उपयोग कई तरह के उत्पादों में होता हैं इनमे फेस क्लीन्ज़र्स, सेरम्स, मॉइस्चरिज़ेर्स एवं आँखों का क्रीम शामिल है।
ग्लाईकोलिक एसिड का एक प्रमुख रूप से किया जाने वाला उपयोग है ग्लाईकोलिक फ़ेशियल। यह एक प्रकार का त्वचा देखभाल उपचार (स्किन केयर ट्रीटमेंट) है, जहां अल्फा ह्यड्रोक्सि एसिड को त्वचा पर लगाया जाता है ताकि गंदिगी और तेल को हटाया जा सके और लाइन (लाइन्स), झुर्रियाँ (रिंकल्स) और यहां तक कि बाह्य त्वचा टोन (आउट स्किन टोने) को कम किया जा सके। इन्हे चेहरे पर लगाकर कुछ देर छोड़ देते हैं एवं कितनी देर तक चेहरे पर लगा कर रखना हैं यह उत्पाद में ग्लाईकोलिक एसिड पील की मात्रा निर्भर करता हैं। यह त्वचा के भीतरी हिस्सों पर पहुँचकर त्वचा को संतुलित करता हैं।

छोटी सी चेतावनी

इसके उपयोग से त्वचा का कम नुकसान होता हैं, इनके उपयोग का त्वचा पर तुरंत ही लाभदायक असर दिखने लगता हैं। यदपि इस प्रसाधन के कई सारे फ़ायदे हैं पर इनके उपयोग में सावधानी बरतना ज़रूरी है अन्यथा कई नुकसान भी हो सकते हैं। अतः जहाँ तक संभव होफ़ेशियल को उन्ही लोगों द्वारा करवाना चाहिए जो प्रशिक्षित पेशेवर (ट्रेंड प्रोफेशनल्स) होते है।
फ़िन की बया

आवासीय पर्यावरण

यह ऊँची घास के मैदानों जैसे सरकंडा, काँस, बेंत इत्यादि में रहना पसन्द करते हैं। यदि धान और गन्ने की खेती इन मैदानों के आस-पास होती है तो यह वहाँ भी अपना बसेरा बना लेते हैं। इन पक्षियों का मूल निवास पूर्वी नेपाल और आसाम में है हालांकि यह उत्तरी भारत के तराई क्षेत्र में यहाँ-वहाँ कम संख्या में पाये जाते हैं। उत्तर प्रदेश और उससे लगे पश्चिमी नेपाल में एक-दो इलाकों में यह पाये जाते हैं।इस पक्षी का फैलाव अपने आवासीय क्षेत्र में भी काफ़ी संकुचित रहा है और पिछले कुछ दशकों में इनका अपने इन संकुचित इलाकों में से ओझल हो जाना इस तरफ़ इंगित करता है कि इनकी संख्या में गिरावट हो रही है। हाल ही में नेपाल में खोजा गया एक समूह ५० से भी कम पक्षियों का है और यह संख्या अनियमित है। इस पक्षी को भारत में असम के काज़ीरंगा राष्ट्रीय उद्यान, दिबरू-साइखोवा राष्ट्रीय उद्यान, मानस राष्ट्रीय उद्यान, पश्चिम बंगाल के जलदापारा राष्ट्रीय उद्यान तथा उत्तराखंड के जिम कॉर्बेट राष्ट्रीय उद्यान में निश्चित रूप से देखा गया है। सन् २००१ में इसकी संख्या २५०० से ९९९९ वयस्कों की आंकी गई थी लेकिन हाल के शोधों से यह अनुमान लगाया गया है कि इस पक्षी के पूरे विश्व में ३००० से भी कम प्रजनन योग्य वयस्क बचे हैं।
यह पक्षी नेपाल के सुकला फांटा वन्यजीव अभयारण्य में आसानी से दिख जाता है जो कि इसके आवास की पूर्वी सीमा है।

पर्यावरण तथा विशेषता

यह तकरीबन १७ से.मी. का होता है और इसके सिर, छाती तथा पेट और पिट्ठू पीले रंग के होते हैं। कान और आँख का हिस्सा काला होता है। इसकी छाती में भी एक काला धब्बा होता है। पंख काले होते हैं जिनकी बाहरी रेखा पीली होती है। मादा का रंग नर के मुकाबले में थोड़ा फीका होता है, विशेषकर सिर और गर्दन का इलाका। यह पक्षी झुण्ड में रहना तथा भोजन करना पसन्द करता है और काफ़ी शोरगुल करता है। यह झुण्डों में ही प्रजनन करना पसन्द करते हैं और मई से सितंबर में प्रजनन करते हैं। इसका घोंसला भारत में पाये जाने वाले अन्य बुनकर पक्षियों से अलग होता है लेकिन अन्य बुनकर पक्षियों की तरह ही यह भी घास और पत्तियों के रेशों से अपना घोंसला बनाते हैं। यह जाति अपने पूरे घोंसले में अन्दर से परत चढ़ाता है। अन्य बुनकर पक्षी अन्दर से केवल फ़र्श पर अस्तर लगाते हैं। इनके घोंसले गोलाकार होते हैं और आसानी से दिख जाते हैं क्योंकि नर घोंसले के आस-पास की पत्तियों का इस्तेमाल घोंसला बनाने के लिए कर लेते हैं।
नर एक के बाक एक १ से ४ मादाओं के साथ समागम करता है। एक बार में मादा २ से ४ अण्डे देती है। अकेली मादा ही अण्डे सेती है और सेने के १४ से १५ दिनों में अण्डों से बच्चे निकलते हैं।
ट्रिकलिंग फ़िल्टर

ट्रिकलिंग फ़िल्टर जेविक मल (शहरो और फक्ट्रियो से निकलने वाली) के अन्दर से जिवाद्दुओ की मात्र कम से कम करने के लिए प्रयोग मे लाया जाता है |इसके द्वारा हम गंदे पानी के अन्दर से सूक्ष्मजीवो की मात्रा बहुत कम कर सकते है |इसके बाद फेक्त्रियो से निकला पानी नदियों या समुन्द्र मे डाला जा सकता है |

निर्माण

ट्रिकलिंग फ़िल्टर जमीन से ऊपर बनाया जाता है, इनका आकार या तो गोलाकार या आयात होता है |१.८ मीटर से २.४ मीटर इसकी ऊंचाई होती है जिसमे मोती पथ्ररो का प्प्रियोग किया जाता है, उसके बाद नोजल की मदत से गंदे पानी को इसके ऊपर स्प्रे किया जाता है, जिसके बाद गंदगी की एक परत पथारो के ऊपर जम जाती है हो धीरे धीरे ये परत मोटी होने लगती है इसके अन्दर एरोबिक प्रिक्रिया होता है (वह प्रिक्रिया जो ऑक्सीजन की उपस्थिथि मे होती है उन्हे एरोबिक प्रिक्रिया कहते है) पद्थ्रो के ऊपर गंदगी की एक मोटी परत जम जाने के बाद परत की निचली सतह मे ऑक्सीजन की कमी हनी लगती है जिसके कारण परत धीरे धीरे टूटने लगती है
कृष्णा श्रीनिवास

कृष्णा श्रीनिवास  को भारत सरकार द्वारा सन २००४ में साहित्य एवं शिक्षा के क्षेत्र में पद्म भूषण से सम्मानित किया गया था। ये तमिलनाडु राज्य से हैं।
चक्रवर्ती (अभिनेता)

चक्रवर्ती हिन्दी फ़िल्मों के एक अभिनेता हैं।
इस्लाम का प्रसार

पैगम्बर हज़रत मुहम्मद साहब की मृत्यु के बाद के वर्षों में शुरुआती मुस्लिम विजय ने खलीफाओं के निर्माण का नेतृत्व किया, एक विशाल भौगोलिक क्षेत्र पर शासन कर लिया; इस्लाम में रूपांतरण मिशनरी गतिविधियों, विशेष रूप से इमाम के लोगों द्वारा बढ़ाया गया था, जो धार्मिक शिक्षाओं को प्रचारित करने के लिए स्थानीय आबादी के साथ मिलकर काम करते थे। प्रारंभिक खलीफाओं के साथ उद्धरण की आवश्यकता है, मुस्लिम अर्थशास्त्र और व्यापार के साथ-साथ बाद में विस्तार तुर्क साम्राज्य के परिणामस्वरूप, इस्लाम के अटलांटिक और प्रशांत महासागरों और मुस्लिम दुनिया के निर्माण की ओर मक्का से बाहर फैल गया। व्यापार ने दुनिया के कई हिस्सों में विशेष रूप से दक्षिणपूर्व एशिया में इस्लाम के प्रसार में एक महत्वपूर्ण भूमिका निभाई।
मुस्लिम राजवंशों को जल्द ही स्थापित किया गया था और सोमालिया में अब्बासिड्स, फातिमिड्स, अल्मोराविद, सेल्जुकिड्स, अजुरन, अडाल और वारसंगली, भारत में मुगलों और फारस में सफविद और अनातोलिया में ओटोमैन जैसे साम्राज्य दुनिया के सबसे बड़े और सबसे शक्तिशाली थे। इस्लामी दुनिया के लोगों ने दूर-दराज के व्यापारिक नेटवर्क, यात्रियों, वैज्ञानिकों, शिकारियों, गणितज्ञों, डॉक्टरों और दार्शनिकों के साथ संस्कृति और विज्ञान के कई परिष्कृत केंद्र बनाए, जो सभी इस्लाम के स्वर्ण युग में योगदान दे रहे थे। दक्षिण और पूर्वी एशिया में इस्लामी विस्तार ने भारतीय उपमहाद्वीप, मलेशिया, इंडोनेशिया और चीन में विश्वव्यापी मुस्लिम संस्कृतियों को बढ़ावा दिया।

2015 तक, 1.8 बिलियन मुसलमान थे, दुनिया में चार लोगों में से एक मुस्लिम होने के नाते, इस्लाम को दुनिया का दूसरा सबसे बड़ा धर्म बना रहा है। 2010 से 2015 तक पैदा हुए बच्चों में से 31% मुस्लिम थे। मुसलमानों के लिए पैदा हुए शिशुओं को 2035 तक ईसाईयों की तुलना में अधिक होने की उम्मीद है।
क्वारंटीन

क्वारंटीन (Quarantine) यह लैटिन मूल का शब्द है। इसका मूल अर्थ चालीस है। पुराने समय में में जिन जहाजों में किसी यात्री के रोगी होने अथवा जहाज पर लदे माल में रोग प्रसारक कीटाणु होने का संदेह होता तो उस जहाज को बंदरगाह से दूर चालीस दिन ठहरना पड़ता था। ग्रेट ब्रिटेन में प्लेग को रोकने के प्रयास के रूप में इस व्यवस्था का आरंभ हुआ। उसी व्यवस्था के अनुसार इस शब्द का प्रयोग पीछे ऐसे मनुष्यों, पशुओं और स्थानों को दूसरों से अलग रखने के सभी उपायों के लिये होने लगा जिनसे किसी प्रकार के रोग के संक्रमण की आशंका हो। क्वारंटीन का यह काल अब रोग विशेष के रोकने के लिये आवश्यक समय के अनुसार निर्धारित किया जाता है।
अंतर्राष्ट्रीय क्वारंटीन की जाँच बंदरगाहों, हवाई अड्डों और दो देशों के बीच सीमास्थ स्थानों पर होता है। विदेश से आनेवाले सभी जहाजों की क्वारंटीन संबंधी जाँच होती है। जाँच करनेवाले अधिकारी के सम्मुख जहाज का कप्तान अपने कर्मचारियों और यात्रियों का स्वास्थ्य विवरण प्रस्तुत करता है। जहाज के रोगमुक्त घोषित किए जाने पर ही उसे बंदरगाह में प्रदेश करने की अनुमति दी जाती है। यदि जहाज में किसी प्रकार का कोई संक्रामक रोगी अथवा रोग फैलानेवाली वस्तु मौजूद हो तो जहाज को बंदरगाह से दूर ही रोक दिया जाता है और उस पर क्वारंटीन काल के समाप्त होने तक पीला झंडा फहराता रहता है। रोग संबंधी गलत सूचना देने अथवा सत्य बात छिपाने के अपराध में कप्तान का कड़ा दंड मिल सकता है। क्वारंटीन व्यवस्था के अंतर्गत आनेवाले रोगों में हैजा, ज्वर, चेचक टायफायड, कुष्ट, प्लेग प्रमुख हैं।
वायुयान से यात्रा करनेवाले यात्रियों को अपने गंतव्य स्थान जाने तो दिया जाता है पर रोगग्रस्त व्यक्ति पर स्वास्थ्य विभाग की निगरानी रहती है ताकि रोग का संक्रमण न हो सके। अनेक देशों में कतिपय रोगों का टीका लगा लेने का प्रमाण प्रस्तुत करने पर ही प्रवेश की अनुमति दी जाती है। इस प्रकार के प्रवेश पत्र की जाँच वायुयान से उतरकर बाहर जाने के पूर्व स्वास्थ्य अधिकारी करते हैं।
रोग के संक्रमण को रोकने के निमित्त नगरों, स्थानों, मकानों अथवा व्यक्ति विशेष का भी अनेक देशों में क्वारंटीन होता है। इसके लिए प्रत्येक देश के अपने अपने नियम और कानून हैं। यूरोप और अमेरिका में जिस घर में किसी संक्रामक रोग का रोगी होता है उसके द्वार पर इस आशय की नोटिस लगा दी जाती है। कहीं कहीं रोगी के साथ डाक्टर और नर्स भी अलग रखे जाते हैं। जहाँ डाक्टर या नर्स अलग नहीं रखे जाते उन्हें विशेष सावधानी बरतनी पड़ती है।
वृक्ष और पशुओं का भी क्वारंटीन होता है। अमेरिका, कनाडा और आस्ट्रेलिया में इसका पालन बड़ी कठोरता के साथ होता है। यहाँ तक कि यदि किसी यात्री के पास ऐसा कोई फल है जिसके माध्यम से वृक्षों का रोग फैलानेवाले कीड़े आ सकते हों, तो वह फल कितना भी अच्छा क्यों न हो तत्काल नष्ट कर दिया जाता है। इसी प्रकार कुछ निर्धारित के निर्दोष लकड़ी के बक्सों में पैक किया माल ही इन देशों में प्रवेश कर सकता है। पैकिंग के बक्से के रोगी किस्म की लकड़ी से बना होने का संदेह होने पर माल सहित बक्से को नष्ट कर दिया जाता है।
यूटा

यूटा (अंग्रेज़ी: Utah) संयुक्त राज्य अमेरिका की मुख्यभूमि के पश्चिमी अर्ध-भाग के मध्य में स्थित एक राज्य है। 4 जनवरी 1896 को अमेरिकी संघ में सम्मिलित होने वाला यह 45वाँ राज्य था। यह अमेरिका का क्षेत्रफल के आधार पर तेरहवाँ सबसे बड़ा, जनसंख्या के आधार पर तेतीसवाँ सबसे बड़ा और जनसंख्या घनत्व के आधार पर दसवाँ सबसे कम सघन राज्य है। यूटा का क्षेत्रफल 2,19,887 वर्ग किमी है और कुल जनसंख्या लगभग 29 लाख है जिसमें से 80% के लगभग लोग सॉल्ट लेक सिटी केन्द्रित वॉसाच फ़्रण्ट के आसपास निवास करते हैं। इस राज्य का जनसंख्या घनत्व 13.2/किमी² है। यूटा की सीमाएँ पूर्व में कॉलोराडो, पूर्वोत्तर में वायोमिंग, उत्तर में इडाहो, दक्षिण में एरिज़ोना, और पश्चिम में नेवादा राज्यों से मिलती हैं। दक्षिण-पश्चिम में नया मेक्सिको का एक कोना भी यूटा की सीमा से मिलता है।
लगभग 62% यूटावासी मॉर्मन सम्प्रदाय (ईसाई धर्म का एक सम्प्रदाय) को मानने वाले हैं और यह सम्प्रदाय यूटा की संस्कृति और दैनिक जीवन को बहुत प्रभावित करता है। चर्च ऑफ़ जीज़स क्राइस्ट ऑफ़ लेटर डे सेण्ट्स का वैश्विक मुख्यालय इस राज्य की राजधानी सॉल्ट लेक सिटी में स्थित है। यूटा अमेरिका का धार्मिक दृष्टि से सर्वाधिक सजातीय राज्य है और मॉर्मन सम्प्रदाय की बहुलता वाला एकमात्र राज्य है और एकमात्र ऐसा राज्य है जहाँ की अधिकतर जनसंख्या केवल एक ही चर्च की सदस्य है।
यह राज्य परिवहन, शिक्षा, सूचना प्रौद्योगिकी और शोध, सरकारी सेवाओं, और खनन का एक केन्द्र है; और बाहरी मनोरंजन के लिए एक प्रमुख पर्यटन स्थल है। 2013 में संयुक्त राज्य जनगणना ब्यूरो के अनुमान अनुसार यूटा की जनसंख्या अमेरिका में दूसरी सर्वाधिक तेजी से बढ़ रही है। सेण्ट जॉर्ज 2000 से 2005 के बीच सबसे तेजी से बढ़ने वाला महानगरीय क्षेत्र था। यूटा की मध्य-मूल्य औसत आय भी अमेरिकी राज्यों में 14वें स्थान पर थी और समायोजित जीवन यापन की लागत के आधार पर दूसरे। इस राज्य की मध्य-मूल्य औसत आय 50,614 $ है। एक 2012 गैलप राष्ट्रीय सर्वेक्षण अनुसार यूटा समग्र रूप से 13 दूरन्देशी मापकों के आधार पर रहने के लिए "सबसे अच्छा राज्य" था जैसे आर्थिक, जीवन-शैली, और स्वास्थ्य सम्बन्धी अवेक्षणी मात्रिक इत्यादि।
रुहानिका धवन

जीवनी

रुहानिका धवन का जन्म २५ सितंबर २००७ को दिल्ली, भारत में हुआ था। वह आईजीएससी स्कूल में पांचवीं कक्षा में पढ़ाई करती है। वह मुंबई में रहती है। उसे हिंदी,अंग्रेजी और साथ ही पंजाबी भाषा आती है। धवन ने २०१२ में श्रीमती कौशिक की पांच बहुइन, ज़ी टीवी के साथ अपना करियर शुरू किया, जिसमें उन्होंने आशी की भूमिका निभाई। 
बाद में उन्होंने एकता कपूर की रोमांस-नाटक श्रृंखला ये है मोहब्बतें में महत्वपूर्ण भूमिका निभाई। वह दिव्यंका त्रिपाठी, करण पटेल समेत एक कलाकार कलाकार के साथ चित्रित कर रही हैं और स्टार प्लस चैनल पर रुही रमन कुमार भल्ला की भूमिका निभाती हैं। शो की कहानी मांजू कपूर के उपन्यास "कस्टडी" पर आधारित है। 
उनके प्रदर्शन के लिए उन्होंने सबसे लोकप्रिय बाल अभिनेत्री के लिए २०१४ भारतीय टेलि पुरस्कार और ऋषि नाई सोच का (२०१४) और पसंदीदा छोटा सदस्या (२०१५) के लिए स्टार परिवार पुरस्कार जीते। शो (ये है मोहब्बतें) ने हाल ही में ७ साल आगे चला गया है। उससे रुहानिका पिहु रमन कुमार भल्ला का किरदार निभा रही है जो रवी की छोटी बहन है, रमन और इशिता की जैविक बेटी है। ये है मोहब्बतें में काम करते हुए, २९१४ में सलमान खान की फिल्म जय हो में छोटीसी भूमिका निभाई, जिसमें वह एक कैमियो के रूप में दिखाई दीं। वह एक फैशन शो के लिए एक शोस्टॉपर के रूप में रैंप चली गई, जिस पर वह बार्बी पोशाक में दिखाई दी जो अगस्त २०१४ में हुआ था। १२ नवंबर २०१४ को, वह के९ प्रोडक्शंस कॉमेडी शो कॉमेडी नाइट्स विद कपिल ऑन कलर्स टीवी में अतिथि के रूप में दिखाई दीं। 
फरवरी २०१५ में, धवन ने  २०१६ की एक्शन नाटक फिल्म "घयाल एक बार फिर" में अभिनय किया। यह फिल्म अभिनेता सनी देओल द्वारा लिखी और निर्देशित है और धर्मेंद्र द्वारा निर्मित है।
बोर्ना रोग

बोर्ना रोग एक संक्रामक स्नायविक सिंड्रोम है जो कि बोरना रोग वायरस 1 और 2 की वजह से गर्म रक्त वाले पशुओं में होता है।
नुबिया

नुबिया (Nubia) नील नदी का तटवर्ती क्षेत्र है। सन् १९५६ से यह दक्षिणी मिश्र एवं उत्तरी सूडान में विभाजित है।
सदियों पुरानी एक सभ्यता थी नुबिया। आज के मिस्र और सूडान के बीच ये लोग बसते थे। नोबा से नुबिया शब्द बनाया गया है। निलो-साहारन भाषा बोलने वाले ये लोग बंजारों जैसा जीवन बिताते थे। वैसे इनका इतिहास हजारों साल पुराना है। फिर भी चौथी सदी में मेरोए साम्राज्य खत्म होने के बाद ये लोग यहां बसे थे। इससे पहले इन्हें कुश कहा जाता था। इस इलाके से इनके बनाए बहुत से पिरामिड मंदिर और मूर्तियां मिली हैं। जिनसे इनके बारे में पता चलता है। दौलत से सजे ये पिरामिड्स सिर्फ राजाओं के नहीं हैं। इनमें से ज्यादातर बड़े धर्म गुरुओं के हैं। इनकी कई नस्लें रही हैं। 5000 ईसापूर्व तक इनका इतिहास मिलता है। इन लोगों के बनाए बहुत से मंदिर और पिरामिड्स हॉलीवुड फिल्म्स में भी दिखाए गए हैं। यूनेस्को ने इन्हें वर्ल्ड हैरिटेज साइट घोषित कर रखा है। बहुत से आर्किओलॉजिस्ट, इंजीनियर और जिओलॉजिस्ट इन पर रिसर्च करने में लगे हुए हैं। फिर भी अभी तक ये समझा नहीं जा सका है कि इतनी मजबूत सभ्यता कैसे खत्म हो गई। राज है गहरामिस्र और सूडान के बीच सदियों पहले नुबिया लोग बसते थे। उनके बनाए कई पिरामिड्स वहां मिले हैं। फिर भी ये सभ्यता कैसे खत्म हो गई यह राज है।
राघवयादवीयम्

रचनाकार

इसकी रचना श्री वेंकटद्वारी ने की थी जिनका जन्म कांचीपुरम के निकट अरसनीपलै में हुआ था। वे वेदान्त देशिक के अनुयायी थे। वे काव्यशास्त्र के पण्डित थे। उन्होने १४ ग्रन्थों की रचना की जिनमें से 'लक्ष्मीसहस्रम्' सर्वाधिक महत्वपूर्ण है। कहते हैं कि इस ग्रन्थ की रचना पूर्ण होते ही उनकी दृष्टि वापस प्राप्त हो गयी थी।
ओस्लो

ओस्लो युरोप महादेश में स्थित नार्वे देश की राजधानी एवं वहां का सबसे बडा़ शहर है। इसे सन १६२४ से १८७९ तक क्रिस्टैनिया के नाम से जाना जाता था। आधुनिक ओस्लो की स्थापना ३ जनवरी १८३८ को एक नगर निगम के रूप में की गयी थी।
अपराजिता (फॉण्ट)

अपराजिता विंडोज़ विस्टा, विंडोज़ ७ तथा विंडोज़ सर्वर २००८ में प्रयुक्त एक ओपनटाइप यूनिकोड हिन्दी फॉण्ट है। यह सर्वप्रथम विंडोज़ विस्टा में आया था।
अपराजिता सुन्दर बनावट वाला फॉण्ट है जो कि ग्राफिक्स कार्यों हेतु उपयुक्त है हालाँकि यह छोटे फॉण्ट आकार में स्पष्ट नहीं दिखता। यह बड़े फॉण्ट आकार में शीर्षक (हैडिंग) आदि लिखने हेतु उपयुक्त है।
अपराजिता में देवनागरी के कुछ संयुक्ताक्षरों के वर्णखण्ड (ग्लिफ) नहीं हैं जैसे शृ, ंक आदि जिस कारण यह संस्कृत टैक्स्ट के प्रदर्शन एवं मुद्रण हेतु उपयुक्त नहीं।
विद्या स्टोक्स

व्यक्तिगत विवरण

वह दिल्ली विश्वविद्यालय से स्नातक है। उनका विवाह लाल चंद स्टोक्स से हुआ जो एक बाग़वान और सामाजिक कार्यकर्ता थे।
कक्कड़ का गौत्र

kakaed कक्कर खत्री जाति की उप जाति है इनका कौशल गौत्र है जिसकी उत्पति का विवरण निचे दिया गया हैं 
हिरण्यभा कौशल ऋषि हैं।
जिनसे कौशल गोत्र आरंभ हुआ, जो की यज्ञवल्क्य ऋषि के शिक्षक थे !
कौशल गौत्र के कुल देवता ,***,बीरा जी है ।
कौशल गौत्र की कुलदेवी ***शिवाय माता है ।
जो भी पंजाबी बिरादरी ,ककड ,मल्होत्रा ,मेहरोत्रा , मेहरा, मरवाहा ,मेहता ,बहल ,खोसला ,बैंस माकन ,कपुर ,कत्याल ,खन्ना, , चानना ,वाही देव ,चोपड़ा ,कवात्रा , त्रेहन, मग्गो ,कुंद्रा , वोहरा , कोछर, बराडा , वधावन, भल्ला ,भटूरे ,सरीन , और सच्चर, वासन आदि खत्री हंस , ऋषि ,और झांजी, संगर, पंजवानी ,तेंजानी ,लबशे,लखनपाल ,मल्हनहंस ब्राह्मण इन जातियों का कौशल गोत्र है ! और इनकी कुलगुरु गद्दी का नाम श्री बीरा जी है ! 
Note:- कुछ क्षेत्रों में कपूर का गौत्र (कौशिक) खन्ना का गौत्र (कौशिक) चोपड़ा का गौत्र (अवलश ) और भल्ला का वत्स भी प्रचलित है कृपया अपने पूर्वज परंपरा के अनुसार चले ।
कुल गुरु परम्परा इस प्रकार है!
कौशल गोत्र के कुल गुरु और गद्दी
गुरु ब्रेह्मलिन १००८ श्री ख़ुशी राम जी मलनहंस कौशल गोत्रीय ! इन से पहले गुरु पूर्वजों का नाम पता नही चल पाया इसके बाद गुरू ब्रह्म लीन श्री 108 निर्मलदास जी मलनहंस कौशल गोत्रीय उसके उपरांत ब्रह्म लीन स्वामी श्री श्री 108 तारा चन्द जी मलनहंस कौशल गोत्रीय ब्रह्म लीन ! स्वामी श्रीश्री १०८ मंघा लाल जी मलनहंस कौशल गोत्रीय ! एवम् ब्रह्म लीन स्वामी श्री रोशन लाल जी मलनहंस कौशल गोत्रिय ब्रह्म लीन पंडित करम चन्द जी मलनहंस कौशल गोत्रिय, ब्रह्मलीन श्री गोकल चंद जी मलनहंस कौशल गोत्रीय ! इस समय इस परिवार में अब नन्द किशोर कौशल गद्दी का परचार और प्रसार कर रहे हैंजो भी पंजाबी ब्राह्मण एवं क्षत्रिय कौशल गोत्र के हैं ये उनकी गद्दी है !
संपर्क करे ! नन्द किशोर कौशल
निवास स्थान :-- 229 /7 नजदीक
पुराना पंजाब खादी आश्रम
पटेल नगर तहसील कैंप
पानीपत ( हरियाणा )
फोन न:-7206117775
🌹आपका सुखद भविष्य मेरा लक्ष्य🌹 
🙏जय श्री बीरा जी 💐 जय शिवाय माता💐
इस जानकारी को आगे शेयर करना भी गुरु गद्दी की ओर अनजान सेवकों की सेवा करना है। ताकि सभी को जानकारी मिले और लोग लाभ प्राप्त कर सकें । ऐसा करके पुण्य के भागी बनें ।